b'\n_START_ARTICLE_\nImmun-checkpoint\n_START_PARAGRAPH_\nImmun-checkpoints er proteiner, der regulerer immunforsvaret. Immun-checkpoints er membranproteiner, der udtrykkes p\xc3\xa5 overfladen af antigen-pr\xc3\xa6senterende celler, p\xc3\xa5 T-celler og p\xc3\xa5 cancerceller. De h\xc3\xa6mmende immun-checkpoints stopper immunsvaret ved at lukke aktiveringen af T-cellerne ned. De aktiverende immun-checkpoints er tilstede for at starte og vedligeholde at immunsvar._NEWLINE_De mest omtalte immun-checkpoints h\xc3\xa6mmer eller d\xc3\xa6mper immunresvaret; specielt bliver T-cellerne h\xc3\xa6mmet af nogle immun-checkpoints. Ved at forhindre at immunsystemet angriber kroppens celler i fl\xc3\xa6ng, er immun-checkpoints et regulatorisk system af altafg\xc3\xb8rende betydning for et afballanceret immunsvar og dermed for kroppens homeostase og for selv-tolerancen._NEWLINE_James P. Allison og Tasuku Honjo fik i 2018 Nobelprisen i Fysiologi eller Medicin for de grundl\xc3\xa6ggende videnskabelige opdagelser om relationen mellem immun-checkpoints og cancer.\n_START_SECTION_\nImmun-checkpoints og cancer\n_START_PARAGRAPH_\nUdtryk af h\xc3\xa6mmende immun-checkpoints p\xc3\xa5 overfladen af cancerceller betyder, at de kan undg\xc3\xa5 angreb af immunsystemet. De h\xc3\xa6mmende immun-checkpoints er dermed en vigtig faktor for at cancerceller kan vokse og dele sig til livstruende tumorer._NEWLINE_H\xc3\xa6mning af immun-checkpoints er blevet et m\xc3\xa5l for cancer-immunterapi. FDA har godkendt nogle checkpoint-h\xc3\xa6mmere, der blokkerer immun-checkpoints CTLA4, PD-1 og PD-L1.\n_START_SECTION_\nKendte immun-checkpoints\n_START_PARAGRAPH_\nEfter deres biokemiske sl\xc3\xa6gtskab kan immun-checkpoints henf\xc3\xb8res til nogle store superfamilier af molekyler.'